cyanic-selkie/wikianc huggingface dataset:
இந்தியப் பாரம்பரிய நடனங்கள்
பாரம்பரிய நடனங்களின் வகைகள்
காந்தர்வ வேதமானது இந்துப் பாரம்பரியத்தில் மதிக்கப்படும் புராதன நூலாக இருந்தாலும், தர்பனம், பாவ பிரகாசம், அபிநய தர்ப்பணம், அபிநவ பாரதி, நாட்டியம் போன்ற நிகழ்ச்சிக் கலைகளின் பாரம்பரியத் திறமைகளை மேலும் விவாதிக்கவும் விரிவுபடுத்தவும் பல பண்டைய மற்றும் இடைக்கால சமசுகிருத நடன நாடகம் தொடர்பான நூல்களும் உள்ளன. "பாரம்பரியம்" ( சமசுகிருதம் : "சாத்திரிய") என்ற சொல் பண்டைய இந்திய சாத்திரம் சார்ந்த கலைநிகழ்ச்சிகளைக் குறிக்கிறது.
இந்திய பாரம்பரிய நடனங்கள் பாரம்பரியமாக வைணவம், சைவம், சாக்தம், இந்து இதிகாசங்கள் மற்றும் வேத இலக்கியம் அல்லது சமசுகிருதம் அல்லது பிராந்திய மொழி நாடகங்களில் இருந்து கதை சொல்லும் ஒரு நாட்டுப்புற பொழுதுபோக்குடன் தொடர்புடைய மத செயல்திறன் கலையின் வெளிப்படையான நாடக-நடன வடிவமாக நிகழ்த்தப்படுகின்றன. ஒரு சமயக் கலையாக, அவை இந்து கோவிலின் கருவறைக்குள் அல்லது அதற்கு அருகில் நிகழ்த்தப்படுகின்றன. நாட்டுப்புற பொழுதுபோக்கையும் கோயில் மைதானத்தில் அல்லது ஏதேனும் ஒரு கண்காட்சி மைதானத்தில் நிகழ்த்தலாம். பொதுவாகக் கலைஞர்களின் பயணக் குழுக்கள் கிராமப்புற சூழலில்; மாற்றாக, அவை திருவிழாக்களின் போது அரசவைகள் அல்லது பொது சதுக்கங்களின் அரங்குகளுக்குள் நிகழ்த்தப்படுகின்றன.
இருப்பினும், கதக் மற்றும் மணிப்புரிக்கு இது பொருந்தாது. ஏனெனில் இது அதன் சொந்த தனித்துவத்தைக் கொண்டுள்ளது. கதக் பள்ளிவாசல்களின் முற்றங்களிலும் நிகழ்த்தப்படலாம். மேலும் அது முஸ்லிம் கூறுகளைக் கொண்டிருந்தது. அதே சமயம் மணிப்புரியில் போரில் கவனம் செலுத்தும் ஊயென் லாங்லான் வகை இருந்தது.
நடன வடிவங்கள்
நாட்டிய சாத்திரம் நான்கு பாரம்பரியங்களை குறிப்பிடுகிறது - அது இயற்றப்பட்டபோது நடைமுறையில் இருந்த பழங்கால நடன நாடகம் - அவந்தி (உஜ்ஜயினி, மத்திய இந்தியா), தக்சிநாட்டியம் (தெற்கு), பாஞ்சாலம் (வடக்கு, மேற்கு) மற்றும் ஓத்ரா-மகதி (கிழக்கு).
இந்திய பாரம்பரிய நடன வடிவங்களின் பட்டியலில் ஆதாரங்கள் வேறுபடுகின்றன. பிரித்தானிக்கா கலைக்களஞ்சியம் ஆறு நடனங்களைக் குறிப்பிடுகிறது. சங்கீத நாடக அகாதமி ஒன்பது இந்திய நடனங்களுக்கு அங்கீகாரம் வழங்கியுள்ளது. இந்திய அரசாங்கத்தின் கலாச்சார அமைச்சகம் ஒன்பது நடன வடிவங்களை உள்ளடக்கியது. திரிட் வில்லியம்சு போன்ற அறிஞர்கள் சங்கீத நாடக அகாதமி பட்டியலில் உள்ள ஒன்பது பாரம்பரிய இந்திய நடனங்களில் யக்சகானம் மற்றும் பாகவத மேளா ஆகியவற்றையும் அடக்குகின்றனர்.
சங்கீத நாடக அகாதமி மற்றும் கலாச்சார அமைச்சகத்தால் அங்கீகரிக்கப்பட்ட பாரம்பரிய நடன வடிவங்கள்:
இந்திய பாரம்பரிய நடன வடிவங்களின் புகழ்பெற்ற நடனக் கலைஞர்கள்
ஒவ்வொரு இந்திய பாரம்பரிய நடன வடிவத்திலும் பல பிரபலமான நடனக் கலைஞர்கள் இருந்துள்ளனர். அவர்களில் சிலர்
வெளி இணைப்புகள்
பகுப்பு:இந்திய நடனங்கள் பகுப்பு:இந்தியாவில் நடனம் பகுப்பு:இசை பகுப்பு:இந்தியப் பண்பாட்டு வரலாறு
பிரியதர்சினி
பிரியதர்சினி என்பவர் இந்திய திரைப்பட நடிகையாவார். இவர் தமிழகத் திரைப்படத்துறைமில் குழந்தை நட்சத்திரமாக அறிமுகமானார். பின்பு நாயகியாகவும், நாடகங்களிலும் நடித்துள்ளார்.
மானட மயிலாட நிகழ்ச்சியில் பங்கேற்று விருது வாங்கினார். பாய்ஸ் வெசஸ் கேல்ஸ் நடன நிகழ்ச்சியில் பங்கேற்று சிறந்த நடன மங்கை யாக பட்டம் பெற்றார்.
வெள்ளை இறக்கை வானம்பாடி
வெள்ளை இறக்கை வானம்பாடி (White-winged lark)(அலொட லியூகோப்டெரா) என்பது தெற்கு உக்ரைனிலிருந்து கஜகஸ்தான் வழியாக தென்-மத்திய ரஷ்யா வரை காணப்படும் ஒரு வகை வானம்பாடி ஆகும். இப்பறவைகள் குளிர்காலத்தில் தெற்கு நோக்கி வலசை போகும் தன்மையுடையது. தெற்குப் பகுதியில் வசிக்கும் பறவைகள் இடம்பெயர்வதில்லை. இது மேற்கு ஐரோப்பாவிற்கு மிகவும் அரிதான நாடோடி பறவையாகும்.
வகைப்பாட்டியல்
தற்போதைய பேரினப் பெயர் இலத்தீன் மொழியிலிருந்து வானம்பாடி எனப் பொருள்படுவதாகும். சிற்றினப் பெயரான லுகோப்டெரா என்பது வெள்ளை இறக்கையினைக் குறிக்கும். லுகோசு என்பதன் பொருள் "வெள்ளை" என்பதாகும்; ப்டெரான் என்பது “சிறகுகள்" என்று பொருள்படும். தற்போதைய பேரினத்திற்கு மாற்றப்படும் வரை (2014 வரை) இது மெலனோகோரிபா பேரினத்தைச் சேர்ந்ததாக வகைப்படுத்தப்பட்டது.
விளக்கம்
ஒளிரும் வெள்ளை இறக்கையுடன் கூடிய இந்த வானம்பாடி, பெரியது மற்றும் வலுவானது. பொதுவாக இதனுடைய நீளம் 17 முதல் 19 செ.மீ. நீளமும், இறக்கை விட்டம் 35 செ.மீ. நீளமும் உடையது. இதனுடைய எடை சுமார் 44 கிராம் எடை கொண்டது. இதன் உடலின் மேற்பகுதி அடர்-சாம்பல் நிறக் கோடுகளுடனும் கீழ்ப்பகுதி வெண்மையாகவும் காணப்படும்.
ஓசை
இதன் பாடல் யூரேசிய வானம்பாடியின் மெல்லிசைப் பதிப்பாக இருக்கும்.
நடத்தை மற்றும் சூழலியல்
link=//upload.wikimedia.org/wikipedia/commons/thumb/d/dc/Alauda_leucoptera_MHNT.ZOO.2010.11.165.38.jpg/220px-Alauda_leucoptera_MHNT.ZOO.2010.11.165.38.jpg|thumb| அலாடா லியூகோப்டெரா வெள்ளை இறக்கை வானம்பாடி, வறண்ட, திறந்த புல்வெளி மற்றும் சமவெளிகளில் வாழ்கிறது. இது தரையில் கூடு கட்டி, ஒரு மூன்று முதல் எட்டு முட்டைகள் இடும். இதன் உணவாக விதைகளும் இனப்பெருக்க காலத்தில் பூச்சிகளும் உள்ளன. இது குளிர்காலத்தில் கூட்டமாகக் காணப்படும்.
அச்சுறுத்தல்கள்
உழவு காரணமாக வாழ்விட அழிவு வெள்ளை இறக்கை வானம்பாடியின் முக்கிய அச்சுறுத்தல்களில் ஒன்றாகும்.
நிலை
வெள்ளை இறக்கை வானம்பாடி எண்ணிக்கை கணிசமாகக் குறைந்திருந்தாலும், இது பொதுவாகக் காணப்படுகிறது. மேலும் இது ஆபத்தில் இருப்பதாகக் கருதப்படவில்லை.
வெளி இணைப்புகள்
பகுப்பு:ஐரோப்பியப் பறவைகள் பகுப்பு:வானம்பாடிகள்
செ. இசுடாலின் குமார்
'''செ. இசுடாலின் குமார்' (S. Stalinkumar'') என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் துறையூரைச் சேர்ந்தவர். இவர் சென்னை அண்ணாப் பல்கலைக்கழகத்தில் பொறியியலில் இளநிலைப் பட்டம் பெற்றுள்ளார். இசுடாலின் குமார் திராவிட முன்னேற்றக் கழக உறுப்பினர் ஆவார். இவர் 2016 மற்றும் 2021ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் துறையூர் சட்டமன்றத் தொகுதி திமுக வேட்பாளராகப் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
பீட்டர் தமியான்
புனித பீட்டர் தமியான், பெ.சா (சுமார். 1007 – 21/22 பெப்ரவரி 1072 or 1073 ) என்பவர் திருத்தந்தை ஒன்பதாம் லியோவோடு இணைந்து கத்தோலிக்க திருச்சபையினை சீர்திருத்த முயன்றவர் ஆவார். இவர் உரோமையின் புறநகர் மறைமாவட்டமான ஓஸ்தியாவின் கர்தினால்-ஆயராக இருந்தவர் ஆவார். 1823இல் இவர் திருச்சபையின் மறைவல்லுநர் என அறிவிக்கப்பட்டார். டான்டே அலிகியேரி இவரை புனித அசிசியின் பிரான்சிசுவுக்கு முன்னோடியாகக்கருதி தனது புனைவு நூலில் இவர் விண்ணகத்தில் மிக உயரிய இடத்தில் இருப்பதாக கவிதை புனைந்துள்ளார்.
புனிதர் பட்டம்
இவரை கத்தோலிக்க திருச்சபையின் மறைவல்லுநர் என திருத்தந்தை பன்னிரண்டாம் லியோ 1823இல் அறிவித்தார். இவரின் விழா நாள் 21 பெப்ரவரி ஆகும். இவருக்கு முறைப்படி புனிதர் பட்டமளிப்பு நிகழவில்லை என்பது குறிக்கத்தக்கது. இவரின் இறப்பு முதலே இவருக்கு மக்கள் வணக்கம் செலுத்தி வந்துள்ளனர். இவரது உடல் அடக்கம் செய்யப்பட்ட இடத்திலிருந்து ஆறு வெவ்வேறு இடங்களுக்கு மாற்றப்பட்டு தற்போது இஃபியேன்சா மறைமாவட்ட முதன்மைக்கோவிலில் உள்ளது.
மேற்கோள்கள்
பகுப்பு:1007 பிறப்புகள் பகுப்பு:1070கள் இறப்புகள் பகுப்பு:பெனடிக்டன் சபையினர் பகுப்பு:இத்தாலியக் கர்தினால்கள் பகுப்பு:கத்தோலிக்க மறைவல்லுநர்கள் பகுப்பு:இத்தாலியின் கிறித்தவப் புனிதர்கள்
ஈரெத்திலமீன்
ஈரெத்திலமீன் (Diethylamine) என்பது CH3CH2NHCH2CH3 அல்லது C4H11N என்ற மூலக்கூற்று வாய்ப்பாடு கொண்ட ஓர் இரண்டாம்நிலை அமீன் சேர்மமாகும்.
பயன்கள்
அரிமானத் தடுப்பி மற்றும் ரப்பர், பிசின்கள், சாயங்கள் மற்றும் மருந்துகள் உற்பத்தியில் ஈரெத்திலமீன் பயன்படுகிறது. எல்.எசு.டி எனப்படும் லைசெர்ஜிக் ஆசிட் டைதலமைடு (லைசர்கிக் அமிலயிருதலமைடு) தயாரிப்பில் இது பயன்படுத்தப்படுகிறது. இவ்வுற்பத்தியை மருந்து செயலாக நிர்வாக அமைப்பு கண்காணிக்கிறது.
பாதுகாப்பு
ஈரெத்திலமீன் ஓர் அரிக்கும் வேதிச் சேர்மம் ஆகும். தோலின் மீது படநேர்ந்தால் எரிச்சல் அல்லது தீக்காயத்தை ஏற்படுத்தும்.
புற இணைப்புகள்
பகுப்பு:ஆல்கைல் அமீன்கள்
நிலா (தொலைக்காட்சித் தொடர்)
ஒளிபரப்பு நேரம் மாற்றம்
இந்த தொடர் முதலில் மார்ச்சு 18, 2019 முதல் திங்கள் முதல் சனிக்கிழமை வரை பிற்பகல் 2:30 மணிக்கு ஒளிபரப்பானது. பின்னர் அக்டோபர் 21, 2019 முதல் மதியம் 12:30 மணிக்கும் நேரம் மாற்றப்பட்டது. கொரோனாவைரசு காரணத்தால் மார்ச் 25, 2020 முதல் தற்காலிகமாக நிறுத்தப்பட்டு செப்டம்பர் 7, 2020 முதல் மீண்டும் மதியம் 12 மணிக்கு புதிய நேரத்தில் புதிய பொலிவுடன் ஒளிபரப்பாகி, நவம்பர் 30, 2020 முதல் மதியம் 12:30 மணிக்கும் நேரம் மாற்றப்பட்டது ஒளிபரப்பாகிறது.பிப்ரவரி 13, 2021 முதல் ஏப்ரல் 24 , 2021 மதியம் 12:00 மணிக்கும் நேரம் மாற்றப்பட்டது ஒளிபரப்பானது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
முதலாம் அக்கபோதி
முதலாம் அக்கபோதி அனுராதபுரத்தை 6 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 564 தொடக்கம் 598 வரை ஆட்சி செய்தான். இவன் இவனின் சகோதரன் மகாநாகனின் பின்னர் ஆட்சியேறினான். இவனின் பின் இவனது மருமகன் இரண்டாம் அக்கபோதியே ஆட்சிக்கு வந்தான்.
பரானா (மாநிலம்)
பரானா (Paraná ) பிரேசிலின் 26 மாநிலங்களில் ஒன்றாகும். நாட்டின் தென்மண்டலத்தில் அமைந்துள்ள இந்த மாநிலத்தின் வடக்கே சாவோ பாவுலோ மாநிலமும், கிழக்கே அத்திலாந்திக்குப் பெருங்கடலும் தெற்கில் சான்டா  கதரீனா மாநிலமும், அர்கெந்தீனா நாடும், மேற்கே   மடோ குரோசோ டொ சுல் மாநிலமும் பரகுவைக் குடியரசும் அமைந்துள்ளன;  பரனா ஆறு மேற்கு எல்லையை வரையறுக்கிறது. மகர ரேகை குறுக்கேச் செல்லும் பரானாவில் உலகின் சிறப்புமிக்க வெப்பமண்டலம் அணவிய ஊசியிலைக் காடுகள் உள்ளன. அர்கெந்தீனாவின் எல்லையிலுள்ள இக்ககுவசு தேசியப் பூங்காவை  உலகப் பாரம்பரியக் களமாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது. இங்குள்ள கதரசாசு டோ இக்குவசுவைக் காண ஆண்டுதோறும் 700,000 சுற்றுலாப் பயணிகள் வருகின்றனர். பரகுவையின் எல்லையில் உலகின் மிகப் பெரிய அணைக்கட்டு, இட்டைப்பூ நீர் மின் நிலைய அணை, கட்டப்பட்டுள்ளது. போன்டா குரோசா நகருக்கு அருகிலுள்ள விலா வெல்கா அரசுப் பூங்காவில் மழையாலும் காற்றாலும் அரிக்கப்பட்டு செதுக்கப்பட்டுள்ள இயற்கையான பாறை வடிவங்கள் சுற்றுலாப்பயணிகளை ஈர்க்கிறது. தலைநகர் குரிடிபேயின் வாழ்நிலைத் தரம் பிரேசிலின் சராசரியை விட உயர்ந்ததாக உள்ளது.
வெளி இணைப்புகள்
பகுப்பு:பிரேசிலின் மாநிலங்கள்
ச. பாலமுருகன்
ச.பாலமுருகன் ஒரு மனித உரிமை ஆர்வலர் மற்றும் எழுத்தாளர். பி.யூ.சி.எல் என்ற அமைப்பில் இணைந்து செயல்படுபவர். வழக்குரைஞர். பழங்குடிமக்களின் மீதான மனித உரிமை மீறல்களுக்கு எதிராக குரல் கொடுப்பவர். இவர் எழுதிய சோளகர் தொட்டி நாவல் வீரப்பன் தேடலின் போது பாதிக்கப்பட்ட பழங்குடி மக்களின் வாழ்வை மையமாக கொண்டது. இவர் ஈரோடு மாவட்டம் பவானியை சேர்ந்தவர்.
வெளி இணைப்புகள்
பகுப்பு:வாழும் நபர்கள் பகுப்பு:மனித உரிமைச் செயற்பாட்டாளர்கள்
இரண்டாம் அக்கபோதி
இரண்டாம் அக்கபோதி, அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 598 தொடக்கம் 608 வரை ஆட்சி செய்தான். இவன் இவனின் மாமனான முதலாம் அக்கபோதியின் பின்னர் ஆட்சி யேறினான். இவனின் பின் இவனது சகோதரன் இரண்டாம் சங்க திச்சன் ஆட்சிக்கு வந்தான்.
வெளி இணைப்புக்கள்
பகுப்பு:இலங்கை மௌரிய மன்னர்கள்
சென்றாயம்பட்டி
அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 44 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12.07°N 78.65°E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 101 குடும்பங்களும் 441 மக்களும் வசிக்கின்றனர். இதில் 227 ஆண்களும் 214 பெண்களும் அடங்குவர். இங்கு அரசின் சார்பில் ஊராட்சி ஒன்றிய தொடக்கப்பள்ளி உள்ளது. இப்பள்ளியில் 33 மாணவர்கள் கற்கின்றார்கள்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கடற்காஞ்சொறி
பழைமையான வகைப்பாட்டில் டெனோபோர்களுடன் (கணம்-Ctenophore) சேர்த்து சீலந்தரேட்டா/ குழியுடலிகள் என வகைப்படுத்தப்பட்டன. எனினும் இரண்டுக்குமிடையே பல வேறுபாடுகள் காணப்படுவதால் இவை இரண்டும் தற்போது வெவ்வேறு கணங்களாக வகைப்படுத்தப்படுகின்றன. நிடேரியாக்கள் நான்கு பிரதான வகுப்புக்களாக வகைப்படுத்தப்படுகின்றன. அந்தோசோவா (Anthozoa), ஸ்கைபோஸோவா, கியூபோசோவா, ஐதரோசோவா என்பவையே அவையாகும்.
வேறுபடுத்தும் இயல்புகள்
ஏனைய விலங்குக் கணங்களைப் போலல்லாது நிடேரியாவை இலகுவாக வேறுபடுத்தலாம். தனிச்சிறப்பியல்புகள்:
உடற்கூற்றியல்
நிடேரியன்கள் இரு வகைகளில் உள்ளன: முழு வளர்ச்சியடைந்த பின் மெடூஸா வடிவமுடையவை, மற்றையன பொலிப் வடிவமுடையன. மெடூஸா வடிவ நிடேரியன்களால் நன்றாக அசைய முடியும். ஆனால் பொலிப் வடிவ நிடேரியன்களால் பெரிதாக அசைய முடியாது. இவற்றில் தலை என்றொரு பகுதி காணப்படுவதில்லை. இவை ஆரைச்சமச்சீரான உடலைக் கொண்டுள்ளன. இவற்றின் உடலின் ஓரப்பகுதியில் பல பரிசக்கொம்புகள் காணப்படும். இப்பரிசக் கொம்புகளிலுள்ள பல நைடோசைட்டுக்களால் இரையை அல்லது எதிரியைத் தாக்குகின்றன. மெடூஸாக்களில் இடைப்பசை தடிப்பானதாகவும், பொலிப்புகளில் மெல்லியதாகவும் உள்ளது.
வன்கூடு
அனேகமான நிடேரியாக்களில் எவ்வித மெய்யான வன்கூடும் காணப்படுவதில்லை. மெடூஸாக்களில் இடைப்பசை மாத்திரமே வன்கூடாகத் தொழிற்படுகின்றது. கடல் அனிமனி, ஐதரா போன்ற பொலிப்புகள் உணவுண்ணாத போது தமது வாயை மூடி குழிக்குடலுக்குள் நீரைச் சேமிக்கின்றன. இவ்வாறு அடைக்கப்பட்டுள்ள நீர் நீர்நிலையியல் வன்கூடாகத் தொழிற்படுகின்றது. நிடேரியாக்களில் பவளங்கள் மாத்திரமே மெய்யான வன்கூட்டைக் கொண்டுள்ளன. பவளங்கள் உறுதியான கல்சியம் காபனேற்றாலான புறவன்கூட்டைத் தொகுக்கின்றன.
பிரதான கலப்படைகள்
நிடேரியாக்களில் இரு பிரதான கலப்படைகள் உள்ளன. அவை அகமுதலுருப் படையும், புற முதலுருப் படையுமாகும். இவற்றில் இடை முதலுருப் படை காணப்படுவதில்லை. எனவே இவை Diploblastic விலங்குகளாகும். இவ்விரு படைகளும் மேற்றோல் கலங்கள் போலத் தொழிற்படுகின்றன. இவ்வகைக் கலங்கள் தவிர தசைக் கலங்களும், நரம்புக் கலங்களும், நைடோசைட்டுக்களும் காணப்படுகின்றன. அக-முதலுருப் படையில் சமிபாட்டு நொதியங்களைச் சுரக்கும் கலங்களும் உள்ளன. நரம்புக் கலங்கள் மையப்படுத்தல் இன்றி உடல் முழுவதும் பரந்துபட்டுப் பரவியுள்ளன. இடைப்பசையிலும் சொற்பளவான கலங்கள் உள்ளன.
நிடோசைட்டுக்கள்
thumb|left| 200px|அழன்மொட்டுச் சிறைப்பையின் கட்டமைப்பு இவை பாதுகாப்பு அல்லது இரை கௌவல் தொடர்பான கலங்களாகும். இவை அதிகமாக பரிசக் கொம்புகளிலும் (tentacles) புற முதலுருப் படையிலும் காணப்படுகின்றன. இவை நிடேரியாக்களில் மட்டும் காணப்படும் தனித்துவமான கல வகையாகும். மூன்று வகையான நிடோசைட்டுக்கள் அறியப்பட்டுள்ளன.
இனப்பெருக்கம்
நிடேரியாக்கள் துண்டுபடல் மூலம் இலிங்கமில் இனப்பெருக்கத்தில் ஈடுபடுகின்றன.
இலிங்க முறை இனப்பெருக்கம்
நிடேரியாக்களின் இலிங்க முறை இனப்பெருக்கத்தில் இலிங்க நிலையான மெடூஸா நிலையும், பொலிப்பு நிலையும் காணப்படுகின்றன. இது நேரடியற்ற விருத்தியாகும். சில இனங்களில் பொலிப் நிலை காணப்படுவதில்லை. ஐதரா போன்ற சில இனங்களில் மெடூஸா நிலை காணப்படுவதில்லை. பொலிப்புகள் வளர்ச்சியடைந்து மெடூஸாக்களை உருவாக்குகின்றன. மெடூஸாக்களிலிருந்து முட்டைக்கலங்களும், விந்துக் கலங்களும் புறத்தேயுள்ள நீருக்குள் விடுவிக்கப்படுகின்றன. இவை புறக்கருக்கட்டலடைந்து சிறிய குடம்பிகள் உருவாகின்றன. இவை வளர்வதற்கென ஒரு மேற்பரப்பைத் தேர்ந்தெடுத்து பொலிப்பு நிலையை அடைகின்றன. பொலிப்பு மற்றும் மெடூஸா நிலைகளில் ஆட்சியுடைய/ வாழ்நாளில் அதிக காலத்தைப் பிடிக்கும் நிலையைக் கொண்டு நிடேரியாக்கள் வகைப்படுத்தப்படுகின்றன. உதாரணமாக ஜெலி மீன்களில் மெடூஸா நிலையே ஆட்சியுடைய நிலையாகும். பவளங்களில் பொலிப்பு நிலையே ஆட்சியுடைய நிலையாகும். சில இனங்களில் மேற்கூறியவாறு ஒட்டுமொத்தமாக ஒரு நிலை இழக்கப்பட்டு விடுகின்றது.
வகைப்பாடு
நிடேரியாக்கள் அவைகளின் உடற்கூற்றியல் மற்றும் இனப்பெருக்க முறைகளின் அடிப்படையில் நான்கு பிரதான வகுப்புக்களாகப் பிரிக்கப்படுகின்றன.
மேற்கோள்கள்
பகுப்பு:உயிரியல் பகுப்பு:குழியுடலிகள்
அக்டாக்சைட்டு
அக்டாக்சைட்டு (Aktashite) என்பது Cu6Hg3As4S12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்போவுப்புக் கனிமம் என்று இக்கனிமம் வகைப்படுத்தப்படுகிறது. தாமிரம் பாதரசம் ஆகியத் தனிமங்கள் அக்டாக்சைட்டு கனிமத்தின் பகுதிக்கூறுகளாக உள்ளன. சல்போவுப்புகளில் இக்கனிமம் மட்டுமே அத்தியாவசியமான தாமிரம் மற்றும் பாதரசத்தைப் பெற்றுள்ள கனிமமாக இதுவரை அறியப்பட்டுள்ளது. நீர்வெப்பச் சுழற்சி காரணமாக இக்கனிமம் தோன்றுகிறது. அனைத்துலக கனிமவியல் கூட்டமைப்பின் புதிய கனிமங்கள் பெயரிடல் மற்றும் வகைப்படுத்தல் ஆணையத்தின் ஒப்புதல் இல்லாமலேயே அக்டாக்சைட்டு கனிமம் வெளியிடப்பட்டது, ஆனால் ஒரு பயனுள்ள கனிம இனம் என்று இதே அமைப்பின் சல்போவுப்புத் துணைக் குழு 2008 ஆம் ஆண்டு அங்கீகரித்துள்ளது.
மேற்கோள்கள்
பகுப்பு:ஆர்சனிக் கனிமங்கள் பகுப்பு:பாதரசக் கனிமங்கள் பகுப்பு:செப்புக் கனிமங்கள் பகுப்பு:சல்போவுப்புக் கனிமங்கள் பகுப்பு:முக்கோணவமைப்புக் கனிமங்கள் பகுப்பு:சல்பைடு கனிமங்கள்
முனீஷ்காந்த் ராமதாஸ்
முனீஷ்காந்த் ராமதாஸ் (Munishkanth) ஒரு இந்திய நடிகர் ஆவார். இவர் தமிழ் திரைப்படத்துறையில் பணியாற்றிவருகிறார். முண்டாசுப்பட்டி, 10 எண்றதுக்குள்ள மற்றும் பல திரைப்படங்களில் நடித்துள்ளார்.
தொழில்
இவர் 2002 ஆம் ஆண்டு சென்னைக்கு வந்தார். தமிழ் திரைப்படத்துறையில் நடிகராகவேண்டும் என்ற கனவோடு வந்தார். ஆனால் சிறு சிறு வேடங்களே கிடைத்தது. பின் இரண்டாண்டுகள் தங்கத்தட்டான் வேலைக்கு மலேசியா நாட்டிற்கு சென்றார், சென்னை திரும்பியதும் குறும்படம் நடிப்பதில் கவனம் செலுத்தினார். வடபழனி முருகன் கோவிலில் பல நாட்கள் தனது வாழ்நாளைக்கழித்தார். கலைஞர் தொலைக்காட்சியில் நடைபெற்ற நாளைய இயக்குனர் என்ற குறும்படம் திரையிடும் நிகழ்ச்சில் பங்குபெற்றார். தனது நண்பரான காளி வெங்கட் மூலம்  ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார்.
மேலும் அவர் தமிழ் திரைப்படத்துறையில் சிறு சிறு கதாபாத்திரங்களில் நடிக்கலானார். இயக்குனர் மணிரத்தினம் இயக்கிய கடல் (2013), சி. வி. குமார் அவர்களின் சூது கவ்வும் (2013), மற்றும் பீட்சா II: வில்லா (2013) முதலிய படங்களில் நடித்தார். 2014 ஆம் ஆண்டு தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார். இதன் பிறகே இவர் முனீஷ்காந்த் ராமதாஸ் என அழைக்கப்பட்டார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1978 பிறப்புகள்
ராம்லீலா
ராம்லீலா (Ramlila) நவராத்திரிக்கு அடுத்த நாளான விஜயதசமி அன்று மக்கள் முன்னிலையில் கலைஞர்கள் இராமனின் வரலாற்று நிகழ்வுகளை நாடகமாகவும், நாட்டிய நாடகமாகவும் நடித்து காண்பிப்பர். இறுதியில் தீய சக்திகளாகக் கருதப்படும் அரக்கர்களான இராவணன், கும்பகர்ணன் மற்றும் இந்திரஜித் ஆகியோர்களின் உருவப் பொம்மைகளை, இராமர் அம்பெய்து எரிப்பதாக அமையும்.
ராம்லீலா பண்டிகை போன்று மேற்கு வங்காளத்தில் அன்னை துர்கை, கொடுங்குணம் கொண்ட எருமைத் தலைக் கொண்ட மகிசாசூரன் போன்ற அரக்கர்களை அழிக்கும் நிகழ்வை, துர்கா பூஜையாகக் கொண்டாடப்படுகிறது.
வாரணாசியில் ராம்லீலா
விஜயதசமி அன்று ராம்லீலா விழா வண்ணமயமான அலங்காரங்களுடன் ஆரம்பமாகும் போது காசி நாட்டு மன்னர் பளபளக்கும் பட்டுப் பீதாம்பரங்களை அணிந்து, ராம் லீலா ஊர்வலத்துக்குத் தலைமையேற்று யானையில் வலம் வருவார். பின்னர் வாரணாசியின் ராம்நகரில் ஒரு மாத காலம் நடக்கும் ராம்லீலா நாடகத்தை துவக்கி வைப்பார்.
துளசிதாசர் எழுதிய ராமாயணமான ராமசரித மானசில் கூறப்பட்டுள்ள ராமபிரானின் கதையை நடித்துக் காட்டும் நாடகமாகும். இராம நாடகம், ராம்நகரில் மாலை நேரத்தில், தொடர்ந்து 31 நாட்களுக்கு நடைபெறும். விழாவின் இறுதிநாளில் இது உச்சகட்டத்தை அடையும். இதன்போது ராமர் வேடமிட்ட கலைஞர், ராவணன் வேடமிட்ட கலைஞரை  அம்பெய்து அழிப்பார். 19ம் நூற்றாண்டில், மகாராஜா உதித் நாராயண் சிங் என்பவரே ராம்நகரில் ராம்லீலாவை அரங்கேற்றும் வழக்கத்தை துவக்கினார்.
காசி மன்னரால் நடாத்தப்படும் விழாவைக் காண ஒவ்வொரு வருடமும் இலட்சக்கணக்கான பக்தர்கள் இங்கு வருவர்.
வெளி நாடுகளில்
தென்கிழக்கு ஆசிய நாடுகளான கம்போடியா, தாய்லாந்து, இந்தோனேசியாவின் பாலித் தீவு]]களில் கிபி 1000 ஆண்டுக்களுக்கு முன்னரே இராமகாதை நாட்டிய நாடகமாக அரங்கேற்றப்பட்டுவருகிறது. தற்போது மேற்குலக நாடுகளிலும் இராம லீலை வெகு சிறப்பாகக் கொண்டாடப்படுகிறது.
வெளி இணைப்புகள்
பகுப்பு:இராமாயணம் பகுப்பு:இந்து சமய விழாக்கள் பகுப்பு:பண்டிகைகள் பகுப்பு:விழாக்கள்
பென்சோதயோபீன்
பென்சோதயோபீன் (Benzothiophene) என்பது C8H6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இதன் மணம் நாப்தலீன் உருண்டைகளின் மணத்தை ஒத்ததாக இருக்கும். இயற்கையாகவே நிலக்கரி தார் போன்ற பெட்ரோலியம் தொடர்பான படிவுகளில் ஓர் அங்கமாக தோன்றுகிறது. பென்சோதயோபீன் சேர்மம் வீட்டு உபயோகத்திற்கு பென்சோ[பி]தயோபீனுடன்  கூடுதலாக, இரண்டாவது மாற்றியன் பென்சோ[சி]தயோபீன் என்பதும் அறியப்படுகிறது. பென்சோதயோபீன் பொதுவாக பெரிய உயிரிமுனைப்பு கொண்ட கட்டமைப்புகள் தொகுப்புக்கான தொடக்கப் பொருளாக ஆராய்ச்சியில் பயன்படுத்தப்படுகிறது. இரலாக்சிபீன், சைலியூட்டன் மற்றும் செர்ட்டகோனசோல் மற்றும் பி.டி.சி.பி எனப்படும் பெனிசைக்கிலிடின் உள்ளிட்ட மருந்துகளின் வேதியியல் கட்டமைப்புகளுக்குள்ளும் பென்சோதயோபீன் காணப்படுகிறது. தயோயிண்டிகோ போன்ற சாயங்களின் உற்பத்தியிலும் இது பயன்படுத்தப்படுகிறது.
மேற்கோள்கள்
பகுப்பு:எளிய அரோமாட்டிக்கு வளையங்கள் பகுப்பு:கரிமச் சேர்மங்கள் பகுப்பு:பென்சோதயோபீன்கள்
இரண்டாம் சங்க திச்சன்
இரண்டாம் சங்க திச்சன்  அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 608 தொடக்கம் 608 வரை ஆட்சி செய்தான். இவன் இவனின் சகோதரனான இரண்டாம் அக்கபோதியின் பின்னர் ஆட்சியேறினான், இவனின் பின் மூன்றாம் மொக்கல்லானன் ஆட்சிக்கு வந்தான். இவன் ஒரு வருடம் மட்டுமே ஆட்சி செய்தான் என்பது குறிப்பிடத்தக்கது.
வெளி இணைப்புக்கள்
பகுப்பு:இலங்கை மௌரிய மன்னர்கள்
பேனசோனிக்
பேனசோனிக் நிறுவனம் (Panasonic Corporation, パナソニック株式会社) ஒசாக்காவைத் தலைமையிடமாகக் கொண்ட ஒரு சப்பானியப் பன்னாட்டு நிறுவனம். பேனசோனிக் நிறுவனத்தின் முக்கியமான வணிக பொருட்கள் - தொலைக்காட்சிகள், நுகர்வோர் பொருட்கள், மற்றும் பிற மின்னணு சாதனங்கள் ஆகும்.
மேற்கோள்கள்
பகுப்பு:தொலைதொடர்பு நிறுவனங்கள் பகுப்பு:தொழில்நுட்ப வணிக நிறுவனங்கள் பகுப்பு:கணினி வன்பொருள் நிறுவனங்கள் பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
பிரின்ஸ் ஆப் பெர்சியா : சான்ட்ஸ் ஆப் டைம் (2010) திரைப்படம்
பிரின்ஸ் ஆப் பெர்சியா : சான்ட்ஸ் ஆப் டைம் (
Prince of Persia: The Sands of )Time
(தமிழ் : பெர்சியாவின் இளவரசன் : காலத்தின் மணல்துகள்கள் ) என்பது 2010 ல் வெளிவந்த மாயாஜால திரைப்படம் ஆகும். இந்த திரைப்படம் ஜெர்ரி பக்ஹெய்மர் ஆல் தயாரிக்கப்பட்டு வால்ட் டிஸ்னி ஸ்டூடியோ நிறுவனத்தால் வெளியிடப்பட்டது. இந்த திரைப்படம் உபி சாப்டு நிறுவனத்தால் தயாரிக்கப்பட்ட பிரின்ஸ் ஆப் பெர்சியா என்ற கணினி விளையாட்டின் கதாபாத்திரங்களை அடிப்படையாக கொண்டது என்பதும் குறிப்பிடத்தக்கது .இந்த திரைப்படத்தில் ஜேக் க்ளின்கால், பென் கிங்க்ஸ்லே , ஜெம்மா அர்டிறான் நடித்துள்ளனர் thumb|பிரின்ஸ் ஆப் பெர்சியா : சான்ட்ஸ் ஆப் டைம் திரைப்பட தலைப்பு
கதை சுருக்கம்
2500 ஆண்டுகளுக்கு முன்னர் பெர்சியா என்ற நகரத்தில் வாழ்ந்துகொண்டிருந்த சாதாரண சிறுவனாக இருந்த தஸ்தான் அரசர் ஷரமனால் தேர்ந்தெடுக்கப்பட்டு வளர்ப்பு  மகனாக வளர்க்கப்படுகிறார், பின்னர் ஒரு கட்டத்தில் தஸ்தான் அரசரின் மகன்களான டஸ் மற்றும் கார்சீவ்க்கு உதவி செய்து அலமன்ட் எனும் புனித நகரத்தை கைப்பற்றுகின்றனர் , ஒரு மோசமான சம்பவத்தால் அரசர் ஷர்மானின் மறைவுக்கு பிறகு தஸ்தான்தான் அரசரின் மறைவுக்கு காரணம் என பழி சுமத்தப்படுகிறார்.
ஒரு கட்டத்தில் அலமன்ட் இன் இளவரசி டாமினே மூலமாக காலத்தை கடக்கும் சக்தியுள்ள மாயாஜால கூர்வாள் பற்றி தெரிந்துகொள்கிறார், இந்த கூர்வாளை அடையத்தான் இந்த சதி அரசரின் இளைய சகோதரர் நிசாம் மூலமாக தீட்டபட்டுள்ளது என்பதையும் புரிந்துகொள்கிறார் ,
நிசாம் ஏற்படுத்திய பல தடைகளையும் போராட்டங்களையும் கடந்து உண்மையை சகோதரருக்கு புரியவைக்க நினைக்கிறார் நிறைய போராட்டங்களுக்கு பின்னர் நிசாம்  காலத்தை கடக்கும் கூர்வாளில் சக்தியை கொடுக்கும் மாயாஜால மணல் உள்ள இடத்தை நிசாம் தேடிக்கொண்டு இருப்பதை தஸ்தான் புரிந்துகொள்கிறார், அந்த காலத்தின்  மணல் தவறாக பயன்படுத்தப்பட்டால் சபிக்கப்பட்ட மணல் புயல் மூலமாக உலகமே அழிந்துவிடும் என்பதையும் தெரிந்துகொள்கிறார் ,
அங்கே உருவான சம்பவங்களால் இளவரசன் மீண்டும இந்த சம்பவங்கள் எல்லாமே நடப்பதற்கு முன்னதாகவே உள்ள கடந்தகாலத்துக்கு செல்கிறார், அவருக்கு நடந்த சம்பவங்களின் நினைவுகள் இருந்ததால் நிசாமின் திட்டத்தை புரியவைக்கிறார் , அவர் நேசித்த  இளவரசி டாமினேயை திருமணம் செய்துகொள்கிறார்.
பகுப்பு:ஆங்கிலத் திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள்
கட்டக்கயம் செரியன் மாப்பிள்ளை
thumb|கேரளாவின் பாளாவில் மாப்பிள்ளையின் சிலை. கட்டக்கயம் செரியன் மாப்பிள்ளை (Kattakayam Cherian Mappillai) (1859-1936) ஓர் இந்திய கவிஞரும் மலையாள இலக்கியத்தின் நாடக ஆசிரியருமாவார். மகாகவி என்ற பட்டத்தை பெற்ற இவர் "சிறீ இயேசு விஜயம்" என்ற காவியத்திற்கு பெயர் பெற்றவர். மலையாள மொழியில் ஆரம்பகால இலக்கிய இதழ்களில் ஒன்றான விஞ்ஞானாணா ரத்னாகரத்தின் நிறுவனர் ஆசிரியராக இருந்தார். பன்னிரெண்டாம் போப் இவருக்கு 1931-இல் தங்கப் பதக்கத்தை வழங்கினார்.
சுயசரிதை
இவர் 1859 பிப்ரவரி 24, அன்று தென்னிந்திய மாநிலமான கேரளாவின் கோட்டயம் மாவட்டத்தில் உள்ள பாளா என்ற இடத்தில் ஒரு கிறித்துவக் குடும்பத்தில் உலகண்ணன், சிசிலி ஆகியோருக்கு பிறந்தார். இவர் ஞாவக்குட்டு தாமோதரன் கர்த்தா என்பவரிடம் சமசுகிருதத்தைக் கற்றார். அந்த சமய்த்தில் இவர் ஏற்கனவே கவிதைகள் எழுதத் தொடங்கினார். இவரது ஆரம்பக் கவிதைகள் 1887 ஆம் ஆண்டில் நசுரானி தீபிகா என்ற இதழில் வெளியிடப்பட்டன. தினசரி நிறுவனர் கண்டத்தில் வர்கீசு மாப்பிள்ளையின் ஊக்குவிப்பால் 1980-ஆம் ஆண்டில் மலையாள மனோரமாவில் ஒரு கவிதை கட்டுரையைத் தொடங்கினார். பின்னர், இவர் பல கவிதைகளையும் நாடகங்களையும் எழுதினார். அவற்றில் மிகவும் அறியப்பட்ட "சிறீ இயேசு விஜயம்", என்பதில் விவிலியத்தில் 24 கான்டோக்களில் ஒரு மகாகாவ்யம், ஆதியாகமம் புத்தகத்திலிருந்து புதிய ஏற்பாடு வரை விவரிக்கிறார். இது ஒரு கிறிஸ்தவ எழுத்தாளரின் முதல் மலையாள மொழி காவியமாகும்.
இவர் தொழில் ரீதியாக ஒரு இரப்பர் விவசாயியாவார். கேரளாவின் ஆரம்பகால இரப்பர் தொழிற்சாலைகளில் ஒன்றான மீனச்சில் இரப்பர் தொழிற்சாலை என்ற பெயரில் இணைந்து நிறுவினார். ஜே. தாமஸ் காயலககோம் 1913 இல் விஞ்ஞானாணா ரத்னாகரத்தை நிறுவியபோது, இவர் அதன் நிறுவனர் ஆசிரியராக பணியாற்றினார். கடகச்சிற வீட்டைச் சேர்ந்த மரியம்மாவை மணந்த இவர் 1936 ஆம் ஆண்டு நவம்பர் 29 ஆம் தேதி 77 வயதில் இறந்தார்
வெளி இணைப்புகள்
பகுப்பு:மலையாள எழுத்தாளர்கள் பகுப்பு:மலையாள நபர்கள் பகுப்பு:1936 இறப்புகள் பகுப்பு:1859 பிறப்புகள்
சித்தேரி
சித்தேரி (Sitheri or Sitteri) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலைக்கிராமம் ஆகும். இது கடல் மட்டத்தில் இருந்து 3,600 அடி உயரத்தில் அமைந்துள்ளது.
அமைவிடம்
சித்தேரி மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் உள்ளது. சித்தேரி, அரூரில் இருந்து 25 கிலோமீட்டர் தொலைவில் உள்ளது. 13, 25, 27 ஆகிய வழித்தட எண்கள் கொண்ட பேருந்துகள் போக்குவரத்து வசதிக்காக பயன்படுத்தப்படுகின்றன. சித்தேரி மலை அடிவாரத்தில் வள்ளிமதுரை அமைந்துள்ளது. அதை அடுத்து 12 கிலோமீட்டர்கள் மலை மீது பயணம் செய்ய வேண்டும். மலை அடிவாரத்தில் தோல்தூக்கி என்னும் கிராமம் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,842 வீடுகளும் 8,370 மக்களும் வாழ்கின்றனா். இதில் 4,308 பேர் ஆண்களும், 4,062 பேர் பெண்களும் ஆவா்.
மேற்கோள்கள்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:தமிழ்நாட்டில் உள்ள மலைகள்
மூன்றாம் மொக்கல்லானன்
மூன்றாம் மொக்கல்லானன், அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 608 தொடக்கம் 614 வரை ஆட்சி செய்தான். இவன் இவனின் மாமனான இரண்டாம் சங்க திச்சனின் பின்னர் ஆட்சி யேறினான், இவனின் பின் சிலாமேகவண்ணன் ஆட்சிக்கு வந்தான்.
வெளி இணைப்புக்கள்
பகுப்பு:இலங்கை மௌரிய மன்னர்கள் பகுப்பு:அனுராதபுர மன்னர்கள்
அசர்பைஜான் நாட்டுக் காற்பந்து அணி
அசர்பைஜான் நாட்டுக் கால்பந்து அணி (Azərbaycan milli futbol komandası) என்பது அசர்பைஜான் நாட்டின் கால்பந்து அணியாகும். இது அசர்பைஜானின் கால்பந்து கூட்டமைப்புகளின் சங்கத்தால் கட்டுப்படுத்தப்படுகிறது. இது பன்னாட்டுக் கால்பந்து போட்டிகளில் அசர்பைஜான் நாட்டை சார்புப்படுத்துகிறது. அசர்பைஜானின் பெரும்பாலான உள்ளக போட்டிகள் தேசிய மைதானமான பாக்கு ஒலிம்பிக் அரங்கில் நடைபெறுகின்றன, சில நேரங்களில் நட்பு போட்டிகள் கிளப் மைதானங்களில் நடத்தப்படுகின்றன.
2017 லாஸ் வேகஸ் தாக்குதல்
அக்டோபர் 1, 2017-அன்று லாஸ் வேகஸ் நகரத்தில் நடந்த துப்பாக்கிச் சூட்டில் 59-நபர்கள் உயிரிழந்தனர்; 489 பேர் காயமுற்றனர். சுமார் 20,000 நபர்கள் ஜேசன் ஆல்டென் என்பவரின் இசைக்கச்சேரியில் கலந்து கொண்டிருந்த போது ஸ்டீபன் கிரைக் பாடக் என்பவர் துப்பாக்கியால் கூட்டத்தை நோக்கி சுடத்தொடங்கினார்.
அசர்பைஜான் நாட்டுக் காற்பந்து அணி
அஜர்பைஜான் தேசிய கால்பந்து அணி யூரோ 96 முதல் ஒவ்வொரு முக்கிய போட்டிகளுக்கான தகுதிச்சுற்றுகளில் பங்கேற்றுள்ளது, ஆனால் இதுவரை எந்தவொரு உலகக்கோப்பை அல்லது ஐரோப்பிய சாம்பியன்ஷிப்பின் இறுதிப்போட்டிக்கும் தகுதி பெறவில்லை.
2017 லாஸ் வேகஸ் தாக்குதல்
இரவு சுமார் 10:08 மணியளவில், துப்பாக்கி சூடு ஆரம்பித்தது அது கூட்டத்தை நோக்கி மாண்டாலாய் பே விடுதியின் 32-வது மாடியில் இருந்து வந்தது. விடுதியில் இருந்து 330 மீட்டர் தூரத்தில், இச்சம்பவம் நடந்தது. ஆரம்பத்தில் பட்டாசு சத்தம் என்று தவறாக புரிந்துகொள்ளப்பட்டது. இத்தாக்குதலில் வெடிச்சத்தத்தை ஆராய்ந்தவர்கள் இது தானியக்க சுடுகலன்கள் என்று அறிவித்தனர். 20-க்கும் மேற்பட்ட ஆயுதங்கள் கைப்பற்றப்பட்டது அதில் பெரும்பாலும் தானியக்க சுடுகலன்களாக இருந்தன. ஆயுதங்கள் மட்டுமின்றி படமெடுக்கும் வசதியுடன் பறக்கும் தானியங்கிகள், தொலைநோக்கி உள்ளிட்டவைகளும் கண்டுபிடிக்கப்பட்டன.
அசர்பைஜான் நாட்டுக் காற்பந்து அணி
மேற்கோள்கள்
பகுப்பு:தேசியக் கால்பந்து அணிகள் பகுப்பு:அசர்பைஜான்
2017 லாஸ் வேகஸ் தாக்குதல்
இரவு 11:58 மணியளவில் ஸ்டீபன் பட்டாக் இறந்ததாக காவல்துறை அறிவித்தது. காவல்துறை நுழையும் போதே மாண்டலாய் பே விடுதியின் 32-வது மாடியில் ஸ்டீபன் தற்கொலை செய்துகொண்டார்.
உயிர்ச்சேதங்கள்
குறைந்தது 59 நபர்கள் கொல்லப்பட்டனர், இதைல் காவல் துறையைச் சார்ந்த ஒருவரும் இரண்டு கனடா நாட்டைச் சார்ந்தவர்களும் அடங்குவர். குறைந்தபட்சம் 527 நபர்கள் காயமடைந்தனர், மருத்துவமனையில் அனுமதிக்கப்பட்ட சிலரும் உயிரழந்தனர்.
ஐக்கிய அமெரிக்க நாடுகளில் நடந்த மிகத்துயரமிக்க தாக்குதல் இதுவே. இதற்கு முன்னர் 2016 ஒர்லாண்டோ தாக்குதலில் 49 நபர்கள் உயிரழந்தனர்.
குற்றவாளி
ஸ்டீபனுக்கு சொந்தமாக கட்டிடங்களும் இருந்துள்ளது. இவருக்கு சொந்தமாக இரு விமானங்களும் இருந்துள்ளது, இவர் ஒரு விமான ஓட்டியாவார்.
இவர் சூதாட்டக்காரர் என காவல்துறையும், அவருடைய சகோதரரும் தெரிவித்துள்ளனர். ஸ்டீபனுடைய தந்தை பெஞ்சமின் ஹோஸ்கின்ஸ் பட்டாக் ஒரு வங்கிக் கொள்ளையர், 1969-ம் ஆண்டு சிறையிலிருந்து தப்பித்த அவர் எப்பிஐயால் 1977-ம் ஆண்டு வரை தேடப்பட்டு வந்தார்.
வெளி இணைப்புகள்
பகுப்பு:அமெரிக்காவில் தீவிரவாதத் தாக்குதல்கள் பகுப்பு:2017 நிகழ்வுகள்
கொடுங்கல்லூர் குஞ்சிக்குட்டன் தம்புரான்
கொடுங்கல்லூர் குஞ்சிக்குட்டன் தம்புரான் (Kodungallur Kunjikkuttan Thampuran) (1868 - 1914) இவர் இந்தியாவின் கேரளாவில் வாழ்ந்த ஓர் மலையாளக் கவிஞரும், சமசுகிருத அறிஞருமாவார். இவரது பிறப்பு பெயர் இராம வர்மன் என்பதாகும். 874 நாட்களுக்குள் முழு மகாபாரதத்தையும் தனது கையாலேயே, வார்த்தைக்கு வார்த்தை மொழிபெயர்த்ததின் மூலம் இவர் பிரபலமானவர். இவர் பொதுவாக கேரள வியாசர் அறியப்படுகிறார்.
பிறப்பு
1868 செப்டம்பர் 18 இல் (மலையாள சகாப்தம் 1040 கன்னி 4) இவரது தந்தை வெண்மணி அச்சன் நம்பூதிரிப்பாடு, தாய் குஞ்சிப்பிள்ளை தம்புராட்டி ஆவர். இவரது குழந்தை பருவத்தில் இவர் "குஞ்சிக்குட்டன்" என்ற புனைப்பெயரால் அறியப்பட்டார்.
வாழ்க்கை
இவரது குடும்ப ஆசிரியர் வளப்பில் உண்ணி ஆசான் இவரது முதல் ஆசிரியராக இருந்தார். பின்னர் மூணாம்கூர் கோதவர்மா தம்புரானின் கீழ் படித்தார். வித்வான் குஞ்ஞிராம வர்மன் தம்புரானிடமிருந்து தர்க்க சாத்திரத்தையும், வல்லிய கொச்சுண்ணி தம்புரானிடமிருந்து சோதிடத்தையும் கற்றுக்கொண்டார். இவர் கொல்லம் ஆண்டு 1047 இல் கவிதை எழுதத் தொடங்கினார். 16 வயதில், முழுநேரக் சமசுகிருதக் கவிஞரானார். வெண்மணி அச்சன், வெண்மணி மகனின் செல்வாக்கின் கீழ் மலையாளத்தில் கவிதை எழுதத் திரும்பினார். இவர் தனது 21 வயதில் கொடுங்கல்லூர் கோயிபள்ளி பப்பியம்மாவை மணந்தார். கொல்லம் ஆண்டு 1062 இல், இவரது 22 வயதில், "கவிபாரதம்" என்ற முதல் நூல் வெளியிடப்பட்டது. தனது 39 வயதில், பப்பியம்மா இறந்தபோது, இவர் திருச்சூர் கிழக்கே சிறம்பில் குட்டிப்பாரு அம்மாவை இரண்டாவதாக மணந்தார். பின்னர் இவர் கோழிக்கோடு நாட்டுக் குடும்பத்தைச் சேர்ந்த சிறீதேவி தம்புராட்டியை மணந்தார். 1914 சனவரி 22 இல் தனது 48 வயதில், இவர் இறந்தார்.
இலக்கிய இயக்கங்கள்
குஞ்சிக்குட்டன் தம்புரான் மலையாளத்தில் இரண்டு இலக்கிய இயக்கங்களைத் தொடங்கினார்: பச்ச மலையாளம் (தூய மலையாளம்), புராண இதிகாச விவர்த்தனம் (இதிகாசங்கள், புராணங்களின் மொழிபெயர்ப்பு).
பச்ச மலையாள இயக்கம்
குஞ்சிக்குட்டன் தம்புரானுக்கு ஏராளமான அறிவார்ந்த நண்பர்கள் இருந்தனர். அவர்களின் சந்திப்பு "கவி சம்மேளனம்" என்பதும் பிரபலமானது. சமசுகிருதத்தின் அதிகப்படியான செல்வாக்கைத் தவிர்த்து, தூய மலையாளத்தில் கவிதைகள் எழுதத் தொடங்கினர். இந்த இயக்கம் "பச்ச மலையாளம்" இயக்கம் என்று அறியப்பட்டது.
மொழிபெயர்ப்புகள்
இந்தியாவின் பழைய வசனங்களை சேகரித்து ஆய்வு செய்தார். இவர் முழு மகாபாரதத்தையும் 874 நாட்களுக்குள் மொழிபெயர்த்துள்ளார். 1068 ஆம் ஆண்டு மலையாள சகாப்தத்தில், சிபி அச்சுத மேனனின் தலைமையில், மகாபாரதத்தை கிளிப்பாட்டு என்று மொழிபெயர்க்க முயற்சி மேற்கொள்ளப்பட்டது. கொல்லம் ஆண்டு 1068 கன்னி 17 இன் மலையாள மனோரமா நாளிதழில் இதன் விளம்பரம் தோன்றியது. ஐந்தாண்டுகளில் மொழிபெயர்ப்பை முடிக்க திட்டம் இருந்தது. குஞ்ஞிகுட்டன் தம்புரான் எந்தப் பகுதியை ஒதுக்கினாலும், இவர் அதை உடனே முடித்ததாகக் கூறப்படுகிறது. ஆனால் இதன் கையெழுத்துப் பிரதி கிடைக்கவில்லை.
வெளி இணைப்புகள்
பகுப்பு:மலையாள எழுத்தாளர்கள் பகுப்பு:1913 இறப்புகள் பகுப்பு:1868 பிறப்புகள்
மறுவளம்
மறுவளம் எஸ். கிருஷ்ணமூர்த்தி என்ற ஆஸ்திரேலிய தமிழ் எழுத்தாளர் எழுதிய கட்டுரைகளின் தொகுப்பு. இந் நூல் 2013 இல் அவுஸ்திரேலியா தமிழ் இலக்கிய கலைச்சங்கத்தின் ‘கலை இலக்கியம் 2013’ விழாவில் வெளியிடப்பட்டது. இதற்கு கவிஞர் கருணாகரன் முன்னுரை எழுதியுள்ளார்.
வெளி இணைப்புகள்
பகுப்பு:2013 தமிழ் நூல்கள்
அசர்பைஜான் பிரீமியர் லீக்
அசர்பைஜான் பிரீமியர் லீக் ( Azərbaycan Premyer Liqası) என்பது அசர்பைஜான் கிளப் கால்பந்தின் முதல் தரப் போட்டியாகும். 8 அணிகளால் போட்டியிடப்படும் இந்த லீக்கின் பருவம் பொதுவாக ஆகஸ்ட் முதல் மே மாதம் வரை நடக்கிறது. இதன் வெற்றியாளர் முதல் தகுதிச்சுற்றில் இருந்து யுஇஎஃப்ஏ சாம்பியன்ஸ் லீக்கில் நுழைகிறார்.
1992 முதல், மொத்தம் 8 கிளப்புகள் அசர்பைஜான் கால்பந்து அமைப்பின் வாகையாளர்களாக முடிசூட்டப்பட்டுள்ளன. 2018–19 பருவத்தில் ஏழாவது முறையாக பட்டம் வென்ற கராபாக் அணி, தற்போதைய வாகையாளராக உள்ளது.
மேற்கோள்கள்
பகுப்பு:கால்பந்துப் போட்டிகள் பகுப்பு:அசர்பைஜான்
1638
1638 (MDCXXXVIII) வெள்ளிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.
குழாய்த் திருகு குறடு
குழாய் திருகு குறடு (ஆங்கிலத்தில்: pipe wrench (US), Stillson wrench or Stillsons (UK)) ஒரு சீர்படுத்தத்தக்க திருகாணிச்சாவி ஆகும், இது மெல்லிரும்பிலான வட்டமான பொருட்களையும், குழாய்களையும் திருப்ப பயன்படுகின்றது. இதனைக் கொண்டு குழாய்களை இணைக்கவோ, பிரிக்கவோ எளிதாகிறது. இதன் சீர்படுத்ததக்க தாடை அமைப்பானது கோண அளவிலான பற்களைக் கொண்டுள்ளது, இது மெல்லிய குழாயினை திருப்பும்பொழுது நன்கு பற்றிக்கொள்ள உதவுகிறது. இதனைக் கொண்டு கெட்டியாக்கப்பட்ட இரும்பிலான மரைவில்லையை திருப்ப பயன்படுத்தினால் மரைவில்லையின் தலையை சேதமாக்கிவிடும். 'குழாய் திருகு குறடு' சில சமயங்களில் மரைவில்லை, திருகாணியை உடைக்கவும் பயன்படுத்தப்படுகிறது. குழாய் திருகாணிச்சாவி பொதுவாக கைப்பிடியின் அளவைப் பொறுத்து 10, 12, 14, 18, 24, 36, மற்றும் 48 அங்குல அளவுகளில் விற்கப்படுகின்றன. இது வார்ப்பு உருக்களினால் உருவாக்கப்படுகின்றன.
சான்றுகள்
பகுப்பு:குழாய்வேலை பகுப்பு:அமெரிக்கக் கண்டுபிடிப்புகள் பகுப்பு:திருகுச்சாவிகள்
அமோனியம் இருமாலிப்டேட்டு
அமோனியம் இருமாலிப்டேட்டு (Ammonium dimolybdate) என்பது NH4)2Mo2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்துடன் உள்ள இச்சேர்மம் தண்ணீரில் கரையக்கூடியதாக  உள்ளது.  தாதுப் பொருட்களில் இருந்து மாலிப்டினம் சேர்மங்கள் தயாரிக்கும் போது இடைநிலைப் பொருளாக அமோனியம்  இருமாலிப்டேட்டு உருவாகிறது.  தாதுப்பொருட்களை வறுக்கும் போது பண்படா மாலிப்டினம் VI) ஆக்சைடுகள் தோன்றுகின்றன. இவற்றில் இருந்து அமோனியா நீர்க் கரைசல் பிரித்தெடுக்கப்பட்டு அமோனியம் மாலிப்டேட்டு  தயாரிக்கப்படுகிறது. அமோனியம் மாலிப்டேட்டு கரைசலை சூடக்குவதால் அமோனியம்  இருமாலிப்டேட்டு  உருவாகிறது. உருவான அமோனியம் இருமாலிப்டேட்டு திண்மத்தைத் தொடர்ந்து சூடாக்குவதால் இது சிதைவடைந்து மாலிப்டினம் மூவாக்சைடு உருவாகிறது:
வேதி அமைப்பைப் பொருத்தவரை, உருக்குலைந்த மாலிப்டினம் மையங்கள் நான்முக வடிவ மாலிப்டினம் மையங்களுடன் இணைந்திருக்கும் பல்பகுதிச் சேர்மமாக அமோனியம்  இருமாலிப்டேட்டு காணப்படுகிறது.
மேற்கோள்கள்
பகுப்பு:ஆக்சி எதிர்மின்னயனிகள்
எஸ். கிருஷ்ணமூர்த்தி
'''எஸ். கிருஷ்ணமூர்த்தி''' என்பவர் 1964 முதல் 1965 வரை சென்னை மாநகரத் தந்தையாகப் பணியாற்றிய இந்திய அரசியல்வாதி ஆவார். பிராமண குடும்பத்தைச் சேர்ந்த இவர்,இந்தியத் தேசிய காங்கிரசின் கே.எம்.சுப்பிரமணியத்திற்கு எதிராக சுயேட்டை வேட்பாளராகத் திராவிட முன்னேறக் கழகத்தின் (திமுக) ஆதரவுடன் தேர்ந்தெடுக்கப்பட்டார்.
மேற்கோள்கள்
பகுப்பு:சென்னை நகரத்தந்தைகள்
காதர்பாட்சா முத்துராமலிங்கம்
காதர்பாட்சா முத்துராமலிங்கம் (Katharbatcha Muthuramalingam) என்பவர் இந்திய அரசியல்வாதியும் இராமநாதபுரம் சட்டமன்றத் தொகுதியின் உறுப்பினர் ஆவார். இவர் திராவிட முன்னேற்றக் கழகத்தின் உறுப்பினராகவும் இராமநாதபுரம் மாவட்ட கழக செயலாளராகவும் உள்ளார்.
ஆரம்ப கால வாழ்க்கை
முத்துராமலிங்கம் திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினரான காதர் பாட்ஷா (எ) வெள்ளைச்சாமி மற்றும் ருக்மணி அம்மாள் ஆகியோரின் மகன் ஆவார்.
அரசியல் வாழ்க்கை
முத்துராமலிங்கம் 1996 முதல் 2016 வரை தொடர்ந்து 4 முறை மேலராமநதி ஊராட்சி ஒன்றிய தலைவராக 20 ஆண்டுகள் பணியாற்றினார்.
இவர் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் 51.88% வாக்குகளுடன் இராமநாதபுரத்திலிருந்து (மாநில சட்டமன்றத் தொகுதி) தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் 2021-2022ஆம் ஆண்டிற்கான பொது நிறுவனக் குழுவின் உறுப்பினராக உள்ளார். இவர் ஆறாவது மாநில நிதி ஆணையத்தின் அதிகாரப்பூர்வமற்ற உறுப்பினராக நியமிக்கப்பட்டுள்ளார்.
மேற்கோள்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:வாழும் நபர்கள் பகுப்பு:1972 பிறப்புகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள்
மகாளய அமாவாசை
மேற்கோள்கள்
பகுப்பு:இந்து சமய விரதங்கள் பகுப்பு:இந்து சமய விழாக்கள்
சிலாமேகவண்ணன்
சிலாமேகவண்ணன் அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி. 614 தொடக்கம் 623 வரை ஆட்சி செய்தான். இவன் மூன்றாம் மொக்கல்லானனின் பின்னர் ஆட்சி யேறினான், இவனின் பின் இவனது மகனான மூன்றாம் அக்கபோதி ஆட்சிக்கு வந்தான்.
வெளி இணைப்புக்கள்
பகுப்பு:இலங்கை மௌரிய மன்னர்கள்
தமிழ் இணைய நூலகம்
தமிழ் இணைய நூலகம் அல்லது தமிழிணைய மின்னூலகம் என்பது தமிழ் இணையக் கல்விக் கழகத்தின் ஒரு பிரிவு ஆகும். இங்கு நூல்கள், பருவ வெளியீடுகள் (இதழ்கள், ஆய்விதழ்கள்), சுவடிகள், மற்றும் பண்பாட்டு மரபுரிமை தொடர்புடைய பல்லூடக ஆவணங்கள் கட்டற்ற முறையில் அணுக்கப்படுத்தப்பட்டுள்ளன.
2017 ஒக்ரோபரில் இந்தத் தளத்தில் 8115 நூல்கள், 888 பருவ வெளியீடுகள், 21 சுவடிகள் மற்றும் நூற்றுக்கணக்கான பல்லூடக வளங்கள் உள்ளன.
வெளி இணைப்புகள்
பகுப்பு:தமிழ் எண்ணிம நூலகங்கள் பகுப்பு:தமிழ் எண்ணிம ஆவணகங்கள்
கல்யாண் - டோம்பிவிலி
நவீன (ஸ்மார்ட்) நகர திட்டத்திற்கான மகாராஷ்டிரா மாநிலத்தின் ஐந்து நகரங்களை இந்தியா சமீபத்தில் அறிவித்தது. அதில் கல்யாண்-டொம்பிவிலியும் ஒன்றாகும். ஔரங்காபாத், நாசிக், நாக்பூர், மற்றும் தானே ஆகிய நான்கு நகரங்கள் ஆகும்.
வெளி இணைப்புகள்
பகுப்பு:தானே மாவட்டம் பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:மகாராட்டிரத்திலுள்ள மாநகரங்கள்
ஊராட்சி ஒன்றிய நடுநிலைப் பள்ளி, காளேகவுண்டனுர்
காளேகவுண்டனூர் ஊராட்சி ஒன்றிய நடுநிலைப்பள்ளி தமிழ்நாட்டின் தர்மபுரி மாவட்டத்தில் உள்ள நல்லம்பள்ளி ஒன்றியத்தில் உள்ளது.
கல்வி
இப்பள்ளியில் முதல் வகுப்பு முதல் எட்டாம் வகுப்பு வரை வகுப்புகள் உள்ளன. இப்பள்ளி 1960 ஆண்டு முதல் செயல்பட்டு வருகிறது. இப்பள்ளியில் தற்போது 130 மாணவர்கள் பயின்று வருகின்றனர். இவர்களுக்கு கற்பிக்க இப்பள்ளியில் தற்போது 6 ஆசிரியர்கள் பணிபுரிந்து வருகின்றனர். இங்கு மாணவர்களுக்கு கல்வியுடன் நன்னெறி, விளையாட்டு, யோகா, நடனம் போன்றவையும் மாணவர்களுக்கு கற்பிக்கப்படுகிறது. இப்பள்ளியில் பயிலும் மாணவர்களுக்கு அரசின் 14 வகையான விலையில்லாப் பொருட்கள் பெற்று வழங்கப்படுகிறது.
சான்றுகள்
பகுப்பு:தருமபுரி மாவட்டத்திலுள்ள அரசுப் பள்ளிகள்
உழக்குடி
உழக்குடி (Uzhakkudi) இந்தியாவின் தமிழ்நாடு மாநிலம், தூத்துக்குடி மாவட்டத்தில் உள்ள ஒரு தொல்லியல் கிராமமாகும். இக்கிராமம் சிறீவைகுண்டம், வல்லநாடு குறுவட்டத்தில், கருங்குளம் ஊராட்சி ஒன்றியம், கலியாவூர் ஊராட்சியில் அமைந்துள்ளது. உழக்குடி கிராமத்தில் கிமு 1,000 முதல் கிமு 3,000 வரையிலான காலகட்டத்தில் பயன்படுத்தப்பட்ட தொல்பொருட்கள் கண்டுபிடிக்கப்பட்டுள்ளன. இறந்த அரசர்கள் மற்றும் தலைவர்களை அடக்கம் செய்வதற்காக அமைக்கப்பட்ட கல்வட்டம், நினைவுத்தூண் போன்ற நினைவுச் சின்னங்கள் இக்கிராமத்தில் கண்டுபிடிக்கப்பட்டுள்ளன. மேலும் இரும்பு உருக்கும் பட்டறைகளின் எச்சங்களும் பழங்காலக் கோப்பைகள் மற்றும் பல்லாங்குழிகளும் இக்கிராமத்தில் கிடைத்துள்ளன.
இக்கிராமம் குறித்த செய்திகள் சங்க இலக்கிய நூலான அகநானூறு பாடல்களில் குறிப்பிடப்பட்டுள்ளன. உழக்குடி கிராமத்தில் தொல்லியல் அகழாய்வுகள் மேற்கொள்ள சென்னை உயர் நீதிமன்றம் உத்தரவிட்டுள்ளது.
அப்பாவின் மிதிவண்டி
அப்பாவின் மிதிவண்டி பெப்ரவரி 03, 2014 அன்று யாழ்ப்பாணத்தில் வெளியிடப்பட்ட குறுந்திரைப்படம் ஆகும். இக்குறும்படம் தமிழர் கலாசாரத்தையும், பாரம்பரியத்தையும் பிரதிபலிப்பதாக அமைகின்றது. இக்குறும்படத்தின் இயக்குனர் மற்றும் நடிகரான ஜோசப் ஆவார். இத்திரைப்படத்திற்கு இசையமைத்தவர் கேதீஸ் ஆவார்.
உழக்குடி
அமைவிடம்
உழக்குடி கிராமம், தூத்துக்குடியிலிருந்து 50 கிலோ மீட்டர் தொலைவில் அமைந்துள்ளது.
வெளி இணைப்புகள்
பகுப்பு:தூத்துக்குடி மாவட்டத்திலுள்ள கிராமங்கள்
அப்பாவின் மிதிவண்டி
மேற்கோள்கள்
பகுப்பு:குறுந்திரைப்படங்கள் பகுப்பு:இலங்கைக் குறுந்திரைப்படங்கள்
உபகிரகங்கள் (இந்து சமயம்)
இந்து சமயத்தில் உபகிரகங்கள் எனப்படுவது நவக்கிரகங்களின் புத்திரர்கள் ஆவர்.
மூலநூல்
ஜாதக அலங்காரம் (ஜோதிட நூல்)
ஆதாரங்கள்
பகுப்பு:இந்து சமயம்
ஸ்ரோரிவேவர்
ஸ்ரோரிவேவர் அல்லது கதைபின்னி என்பது சிறுவர் கதைகளை வாசிக்க, உருவாக்க, மொழிபெயர்ப்பதற்கான ஒரு பன்மொழித் தளம் ஆகும். இதன் உள்ளடக்கம் முற்று முழுதாக கட்டற்ற உரிமத்தில் (Creative Commons Attribution 4.0 Licence International (CC-BY-4.0)) வெளியிடப்படுகின்றது. இதில் நூறுக்கும் மேற்பட்ட தமிழ் மொழி நூல்களும் உள்ளன.
இந்தத் தளத்தினை இலாப நோக்கமற்ற பாந்தம் நூல்கள் பதிப்பகம் வெளியிடுகின்றது. இந்தத் தளத்துக்கு 2017 இக்கான காங்கிரசு நூலகத்தின் அனைத்துலக இலக்கிய விருது வழங்கப்பட்டது.
வெளி இணைப்புகள்
பகுப்பு:சிறுவர் இலக்கியம் பகுப்பு:தமிழ் நூல்கள் உள்ள எண்ணிம நூலகங்கள் பகுப்பு:சிறுவருக்கான தமிழ் நூல்கள்
பரத முனிவர்
பரத முனிவர் (Bharata Muni) பண்டைய  பரத கண்டத்தின் இசை மற்றும் நாட்டிய சாத்திரமான காந்தர்வ வேதம் எனும் நூலை சமசுகிருத மொழியில் எழுதிய அறிஞர். காந்தர்வ வேதம் 6,000 சுலோகங்களையும், 36 அதிகாரங்களையும் கொண்டது. இவர் கிமு 300 - கிபி 100க்கும் இடையே வாழ்ந்ததாக கருதப்படுகிறது. பரதநாட்டியம் இவர் பெயரால் அறியப்படுகிறது. அரம்பையர்கள் மற்றும் கந்தவர்கள் பரத முனிவர் இயற்றிய காந்தர்வ வேதம் எனும் இசை மற்றும் நடனக் கலையில் சிறந்தவர்களாக விளங்கினர் என பண்டைய இந்துக்களின் சாத்திரங்கள் கூறுகிறது.
வெளி இணைப்புகள்
பகுப்பு:சமசுகிருத இலக்கியம் பகுப்பு:சமசுகிருத நூல்கள் பகுப்பு:சமசுகிருத நூலாசிரியர்கள்
கோவிட்-19 நோயினால் இறந்தவர்களின் பட்டியல்
கோவிட்-19 பெருந்தொற்றின் போது கோவிட்-19 நோயினால் இறந்த குறிப்பிடத்தக்கவர்கள் கீழே பட்டியலிடப்பட்டுள்ளனர்.
மேற்கோள்கள்
*
செ. முருகேசன்
'''செ. முருகேசன்' (S. Murugesan'') என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் இராமநாதபுரம் மாவட்டம் பரமக்குடியினைச் சேர்ந்தவர். இவர் தின்னைக்குளம் உரோமன் கத்தோலிக்கப் பள்ளியில் ஆரம்பக் கல்வியினைக் கற்றுள்ளார். முருகேசன் தமிழ்நாடு சட்டப் பேரவைக்கு 2021ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராக பரமக்குடி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:இராமநாதபுரம் மாவட்ட நபர்கள்
ஏணி கோட்டுரு
கோட்டுருவியலில் ஏணி கோட்டுரு (ladder graph) Ln என்பது 2n முனைகளும் 3n-2 விளிம்புகளும் கொண்ட சமதளப்படுத்தக்கூடிய திசையற்ற கோட்டுருவாகும்.
இரு பாதை கோட்டுருக்களின் கார்ட்டீசியன் பெருக்கற்பலனாக ஏணி கோட்டுருவை உருவாக்கலாம். அவ்விரு பாதை கோட்டுருக்களில் ஒன்று ஒரேயொரு விளிம்புடையதாக இருக்க வேண்டும்: Ln,1 = Pn × P2.
வட்ட ஏணி கோட்டுரு
வட்ட ஏணி கோட்டுருவை (CLn) n≥3 நீளமுள்ள சுழற்சி மற்றும் ஒரு விளிம்பின் கார்ட்டீசியன் பெருக்கற்பலனாக அல்லது இரு படிகொண்ட நான்கு முனைகளை "நேராக" இணைப்பதன் மூலம் உருவாக்கலாம். வட்ட ஏணி கோட்டுருவை குறியீட்டில் CLn = Cn × P2 எனக் எழுதலாம். இது 2n முனைகளும் 3n விளிம்புகளுமுடையது.
ஏணி கோட்டுருவைப் போலவே வட்ட ஏணி கோட்டுருவும் இணைப்புள்ள கோட்டுரு; சமதளப்படுத்தக் கூடியது; அமில்தோன் கோட்டுரு. ஆனால் n இரட்டை எண்ணாக இருந்தால் மட்டுமே இருகூறு கோட்டுருவாக இருக்கும்.
பட்டகங்களின் பன்முகக் கோட்டுருக்களாக அமைவதால் வட்ட ஏணி கோட்டுருக்கள் பட்டகக் கோட்டுருக்கள் எனவும் அழைக்கப்படுகின்றன.
வட்ட ஏணி கோட்டுருக்கள்:
மோபியசு ஏணி
இரு படிகொண்ட நான்கு முனைகளை குறுக்காக இணைப்பதன் மூலம் உருவாகும் [முப்படிக் கோட்டுரு]] மோபியசு ஏணி என அழைக்கப்படுகிறது.
தொப்பூர்
தொப்பூர் (Thoppur) என்பது இந்தியாவில் உள்ள, தமிழ்நாடு மாநிலத்தின், தருமபுரி மாவட்டத்தில் உள்ள ஒரு மலை சிற்றூர் ஆகும். இது தர்மபுரி மாவட்டத்திற்கும், சேலம் மாவட்டத்திற்கும் இணைப்புப் பாலமாக, தேசிய நெடுஞ்சாலை 44இல், மேட்டூர் அணை சாலை (மா. நெ 20) சந்திப்பில் உள்ளது. இது சேலம் நகருக்கு வடக்கே 35 கிலோமீட்டர் (22 மைல்) மற்றும் தர்மபுரி நகருக்கு தெற்கே 20 கிலோமீட்டர் (12 மைல்) தொலைவிலும் உள்ளது.
தொப்பூரானது தொப்பையாறு அணை, முத்தம்பட்டி வீர ஆஞ்சநேயர் கோயில், பெருமாள் கோவில் (வனகுண்ட மலை) ஆகியவற்றுக்காக பெயர் பெற்றது. மேலும் தொப்பூரானது முசுலீம்களின் புனிதத் தலமான ஹஸ்ரத் சையத் ஷா வலி உல்லா (தொப்பூர் தர்கா) அமைந்துள்ள இடமாகும்.
ஏணி கோட்டுரு
மேற்கோள்கள்
பகுப்பு:கோட்டுருவியல்
தொப்பூர்
போக்குவரத்து
தொப்பூர் தேசிய நெடுஞ்சாலை 44 இல் உள்ளது, இது இந்தியாவின் முக்கிய வடக்கு-தெற்கு நெடுஞ்சாலையாகும். இது மேட்டூர் நகரத்தையும் ஈரோடு நகரத்தையும் இணைக்கும் மாநில நெடுஞ்சாலை 20 இன் இணைப்புப் புள்ளியாகும். மா. தெ-44, தமிழ்நாட்டில் தருமபுரி மற்றும் தொப்பூர் இடையே உள்ள கணவாய் சாலையானது, மலைப்பாங்கான சரிவுகள் கொண்ட மோசமான சாலையாகும் இதன் வடிவமைப்பு காரணமாக அபாயகரமான விபத்துகளுக்கு மிகவும் வாய்ப்புள்ளது.
மக்கள் தொகை
இவ்வூரில் சுமார் 2300 குடும்பங்கள் வசிக்கின்றன. 4883 ஆண்கள், 4468 பெண்கள் , 1041 குழந்தைகள் உட்பட மொத்தம் 10392 மக்கள்தொகை கொண்டுள்ளது.
சான்றுகள்
பகுப்பு:தர்மபுரி மாவட்டத்திலுள்ள கிராமங்கள்
இரணைமடு
இரணைமடு (Iranamadu) என்பது இலங்கையின் கிளிநொச்சி மாவட்டத்தில் உள்ள ஒரு ஊர் ஆகும். இந்த இடத்திலுள்ள வயல்களுக்கு நீர் பாய்ச்சக் கூடிய அளவில் ஒரு பெரிய குளத்தையும் இந் நகரம் கொண்டுள்ளது. இக்குளம் இரணைமடுக்குளம் என அழைக்கப்படுகிறது. இலங்கை இராணுவம், 2009 ஆம் ஆண்டு இந்த இடத்திலிருந்த இறங்குதுறையை வான்புலிகளிடமிருந்து கைப்பற்றியது.
மேற்கோள்கள்
பகுப்பு:கிளிநொச்சி மாவட்டத்திலுள்ள ஊர்களும், நகரங்களும் பகுப்பு:கிளிநொச்சி மாவட்டம்
மல்லாவி
மல்லாவி என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள ஒரு நகரமாகும். இது மாங்குளத்திலிருந்து 13 km  தூரத்திலும், துனுக்காயிலிருந்து 4 km தூரத்திலும் அமைந்துள்ளது. இது சுமார் 9,000 மக்கள் தொகையை கொண்டது. இங்கு சிறந்த கல்வி வசதிகளும் மருத்துவ வசதிகளும் உண்டு. இங்குள்ள பாடசாலைகளில் மல்லாவி மத்திய கல்லூரி மற்றும் மு/யோகபுரம் மகா வித்தியாலயம் என்பன பிரசித்தி பெற்ற பாடசாலைகளாகும்.மேலும் பல்லின கலாசாரம் கொண்ட ஒரு பிரதேசமாகும்.
செ. சுந்தரராசன்
'''செ. சுந்தரராசன்' (S. Sundararajan'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் சேலம் மாவட்டம் சங்ககிரியினைச் சேர்ந்தவர். இவர் சென்னை, தமிழ்நாடு திறந்தநிலைப் பல்கலைக்கழகத்தில் இளங்கலைப் பட்டம் பெற்றுள்ளார். சுந்தராசன் 2021-ல் நடைபெற்ற தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக சங்ககிரி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
எங்கே போகிறோம் (சிறுகதைத் தொகுதி)
வெளி இணைப்புகள்
பகுப்பு:2007 தமிழ் நூல்கள் பகுப்பு:தமிழ்ச் சிறுகதைத் தொகுப்புகள்
சிக்கி முக்கி
சிக்கி முக்கி  சிரிஷ்கந்தராஜா (நோர்வே) இயக்கத்தில் 12 ஏப்ரல் 2013 இல் வெளியான தமிழ்த்திரைப்படம். இந்தத்திரைப்படத்தில் ஜிதேஷ், திஷா பாண்டே, சூரி மற்றும் கஞ்சா கருப்பு நடித்துள்ளனர்.
கதை
மலேசியாவில் குடியேறிய ஒரு டாக்டரை திருமணம் செய்து கொண்ட ஒரு இளம் பெண் அமுதாவை, கணவரின் நண்பர் பாலாவாள் சித்திரவதை செய்யப்படுகிறார். இதனால் அவள் சகோதரி சங்கீதா பழிவாங்கும் எண்ணத்து வருகிறாள்
வெளியிணைப்புகள்
Website
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
யாங் டி பெர்துவா சபா
யாங் டி பெர்துவா சபா (ஆங்கிலம்: Sabah Governor; மலாய்: Yang di-Pertua Negeri of Sabah) என்பது மலேசிய மாநிலமான சபா மாநிலத்தின் கவர்னர் (Governor) எனும் ஆளுநரைக் குறிப்பிடும் பதவி. யாங் டி பெர்துவா என்பவரை மாண்புமிகு (ஆங்கிலம்: His Excellency; மலாய்: Tuan Yang Terutama (TYT) எனும் மரியாதை அடைமொழியில் அழைப்பது வழக்கம்.
சபா மாநிலத்தின் தற்போதைய ஆளுநர் ஜுகார் மகிருடின் (Juhar Mahiruddin). இவர் 2011 சனவரி 1-ஆம் தேதி பதவியேற்றார்.
நியமனம்
யாங் டி பெர்துவா சபா ஆளுநருக்கு துணை ஆளுநர்; அல்லது உதவியாளர் எவரும் இல்லை. இருப்பினும், நோய் அல்லது உடல்நலப் பாதிப்பு காரணமாக சபா மாநிலத்தை ஆட்சி செய்ய இயலாமல் போனால், அவரின் செயல்பாட்டைத் தொடர்வதற்கு, வேறு ஒரு நபரை நியமிக்கும் அதிகாரத்தை மலேசிய மாமன்னர் யாங் டி பெர்துவான் அகோங் அவர்கள் பெற்று உள்ளார்.
பொது
யாங் டி பெர்துவா நெகிரி (ஆங்கிலம்: Yang di-Pertua Negeri; மலாய்: Yang di-Pertua Negeri) என்பது; மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் ஆளுநரைக் குறிப்பிடும் பதவி.